Hrvatski sabor
20040602

Da, koristiti ću svaki puta vrijeme za repliku da bi rekao, na današnjem danju, ili izvinjavam se, jučerašnjem danu raspravljali smo Izvješće o izvršenju proračuna 2003. o svakom podatku ste mogli raspraviti. U tom izvješću vrlo jasno piše i dokumenti su jasni da je deficit utvrđen po zvaničnoj, zakonskoj, hrvatskoj regulativi 4,9 ili 5%. To je deficit. Nije 6,7. I još nešto je bitno, to piše u dokumentima koje smo raspravili, napisalo ih je Ministarstvo financija. Govori se o brojkama neplaćenih računa iz prethodne godine. I to nije sporno. Osim što se sporimo o nekim brojkama, o nekim brojkama, znači govorimo o tome što nije plaćeno, sve je to evidentirano a nije plaćeno u prošloj godini. Prema tome, moramo shvatiti da dokument koji govori o ostvarenju proračuna u 2003. godini je jučer bio pred svima nama i možemo ga pročitati. I ono što je najvažnije, svaki taj podatak bio je poznat u posljednjih pet mjeseci. Jer je to bio izvor sukoba aktualne vlasti sa samima sobom. Kako opravdati da ne možemo izvršiti izborno obećanje. Da li želimo dobro, ne opterećujemo građane ali to je dio političkog rada. Da možemo nastaviti idućih 5 mjeseci ali ne vjerujem da ćete moći opravdati problem kako realizirati potrošnju.